Notu Antica

Notu Antica è lu nomu di la citati di Notu, distrutta dû tirrimotu dû 11 di jinnaru dû 1693. Fu municipiu sutta lu duminiu di Roma, capuvalli sutta la duminazzioni àrabba (la dinuminazzioni val di Notu, innica una dî tri parti secunnu cui, pi seculi, si usava spàrtiri la Sicilia nzinu a l'istituzzioni dî pruvinci). Fu l'ùrtima cità dâ Sicilia mussurmana a càdiri sutta lu duminiu nurmannu ntô 1091. Appi lu titulu di civitas ingegnos sutta Firdinandu lu cattòlicu. Fu patria di elimenti illustri tra lu XIV e lu XVI sèculu, e unu dî principali centra culturali dâ Sicilia sud-orientali. La cità era circundata di mpunenti mura, ca ancora sunnu visìbbili ê jorna nostri ntô situ archiulòggicu.

Doppu lu tirrimotu dû 1693, la cità di Notu fu ricustruita a na dicina di chilòmitri di distanza, cchiù vicinu ô mari.

Catigurìa:Sicilia